Louisville, Kentucky

Louisville (pronuncata 'luːǝvǝl) esas la maxim populoza urbo dil stato Kentucky e la 28ma maxim populoza di Usa. Segun la demografiala kontado di 2020, ol havis 633 045 habitanti, kontre 597 337 habitanti en 2010, e 693 604 habitanti en 2000. La nuna surfaco dil urbo esas 884,32 km², equivalanta a 341,44 mi², di qui 841,59 km² (324,24 mi²) esas lando e la cetera esas aquo. Ol fondesis en 1778 da George Rogers Clark e nomizesis pro la rejulo Louis la 16ma di Francia. Louisville esis la hemo di Kentucky Derby. En 2003, Louisville e komtio Jefferson divenis sola urbo/komtio, sub la sama administrado (Louisville-Jefferson County Metro Government en l'Angla, e plu kurte Louisville Metro). En l'Angla la habitanto dil urbo nomesis a Louisvillian. Historio En 1769, explorero Daniel Boone kreis choseo de Nordal Karolina a Tennessee, e la sequanta du yari ilu exploris Kentucky. La maxim frua urbo fondesis en 1778 dal kolonelo George Rogers Clark. Deketri familii lojis en l'areo ed establis la fuorto Fort Nelson. Nun, kolonelo Clark konsideresas la fondinto di Louisville. En 1828, kande ol divenis urbo, Louisville havis 7 000 habitanti. Demografio Segun la demografiala kontado di 2000 esis 693 604 homi, 287 012 hemanari, e 183 113 familii qui rezidis en la urbo/komtio. La denseso di habitantaro esis 695/km² (1 801/mi²). Esis 305 835 domi kun mezvalora denseso di 307/km² (794/mi²). Segun raso, esis 77.38% Blanki, 18.88% Negri od Afrikan-Usani, 0.22% indijeni Amerikana, 1.39% Aziani, 0.04% Pacifik-insulani, 0.68% de altra rasi, e 1.42% de du o plura rasi, e 1.78% de la habitantaro esis Hispan-Amerikani o Latin-Amerikani de irga raso. Esis 287 012 hemanari, di qui 29.60% havis pueri od adolecanti evanta min kam 18 yari en la domo, 45.20% esis mariajita e habitis kune; en 14.70% muliero sen spozulo esis la domo-chefo, e 36.20% esis ne-familii. En 30.50% de omna hemanari vivis sola individuo, e 10.30% habitesis da sola individuo evanta 65 yari o pluse. La mezvalora grandeso po hemanaro esis 2.37 personi e la mezvalora grandeso po familio esis 2.97 personi. La procento di habitanti segun evo esis: 24.30% evanta min kam 18 yari, 8.90% de 18 til 24 yari, 30.40% de 25 til 44 yari, 22.80% de 45 til 64 yari, e 13.50% evanta 65 yari o pluse. La mezvalora evo esis 37 yari. Po singla 100 mulieri esis 91.60 viri. Po singla 100 mulieri evanta 18 yari o pluse esis 87.60 viri. La mezvalora revenuo po hemanaro en la urbo esis US$ 28 843, e la mezvalora revenuo po familio esis US$ 36 696. La mezvalora revenuo por la viri esis US$ 30 608, kontre US$ 24 439 por la mulieri. La revenuo per capita por la urbo esis US$ 18 193. Vivis sub povreso-lineo 21,6% de la habitantaro e 17,9% de la familii, inkluzite 33,5% ek omna habitantaro evanta min kam 18 yari, e 13,2% ek omna habitantaro evanta 65 yari o pluse. Transporto La precipua aeroportuo esas l'aeroportuo internaciona di Louisville, qua recevas 3,5 milion personi omnayare. Fratala urbi Jiujiang, PR Chinia La Plata, Arjentinia Mainz, Germania Montpellier, Francia Perm, Rusia Quito, Equador Tamale, Ghana Referi